Viborger Samler, 1831-06-14
Polen. J Warschau vilde man den 2den Juni ved en Coureer have modtaget den Efterretning, at GeneralChlapowski i Nærheden af Bialistok havde overfaldet en russisk Troppeafdeling, der vilde begive sig til den store Armee, og ved Hjælp af de lithaulske Jnsurgenter havde frataget den 5 Kanoner og en Mængde Fanger. Vel tor den warschauiske Autoritet, der meddeler denne Efterretning, ikke indestaae for dens Paalidelighed; men det er almindeligt bekiendt, at de offentlige Autoriteter i denne Stad ikke let komme frem med tømme Rygter. J Øvrigt have Polakkerne indtaget deres forrige Stilling omkring Warschau; Russerne have ikke forfulgt dem; kun et lidet Corps er rykket frem til Pultusk, altsaa er Feldtmarschallens dobbelte Hensigt: at afskjære Hærens Forbindelse med Hovedstaden, og at trænge frem til den preussiske Grændse, for at forsyne sig fra de anseelige Magaziner af Ammunition og Levnetsmidler, der ere samlede til ham i Thorn, aldeles forfeilet; thi hans Hær der er svækket ved de utroligt hurtige Marscher og det lidte Tab, har ikke vovet Bevægelsen mod Weichsel langs med den preussiske Grændse. Der er indløbet Efterretning fra General Gielgud; han er bleven forstærket at General Dembinskis Elite-Cavallerie-Brigade og stødt til den store lithaulske Jnsurgentmasse. -J en Beretning fra Warschau af 2den Juni hedder det: "Siden Bulletinen af 27de Mai har intet Nyt tildraget sig. Vor Hær udhviler sig og bliver forstærket af Reserverne, der indtræffe fra alle Puncter, af Kongeriget, for at forene sig med deres Regimenter. Vore Vaabenfabriker have leveret deres første Geværer og ville for Fremtiden ugentligt kunne frembringe et stort Antal. Krudtfabrikerne, der dagligen levere 60 Entur. Krudt, ere i fuld Drivt, overalt paa Landet har man anlagt Salpeterfabriker. Rigsdagen har ved en Deputation til Generalissimus ladet ham bevidne sin fuldkomne Tilfredshed med Hærens Forhold. Men imidlertid har den russiske Feldtherre ogsaa organiseret sin Armee paa ny, efterat have ladet den udhvile efter Anstrængelserne ved Ostrolenka og de forudgangne forcerede Marscher. Russerne befinde sig i Egnen af Pultusk medens Polakkerne ere i Besiddelse af Narews og Bugs Linier; Landstrækningen inden for disse Linier, saasom Siedlee og den Egn, der i Mai Maaned var Krigens Skueplads, er ganske fri for Tropper. Polakkerne skulle stedse trænge videre frem i det Augustowoske og blandt Andet have opfordret Staden Neustadt (i Lithauen), der kun ligger en liden Dagreise fra Polangen og Østersøen til inden 24 Timer at slaae en Broe over Scheschuppe, da Staden i modsat Fald vilde blive lagt i Aske." - Hovedstadens Municipalraad har ligeledes besluttet, i en Adresse at bevidne Generalissimus og Hæren Borgerskabets Taknemmelighed. - En saare ugunstig Tildragelse for den russiske Hærs Forpleining i Polen er den Omstændighed at intet Skib fra russiske Havne tør, indtil Quarantaineanstalterne ere oprettede, uden gyldige Sundhedsattester tilstædes Adgang i de preussiske østersøiske Havne. Udholdelsen af Qvarantainen medfører saaledes et saadant Tab af Tid, at disse Hjælpemidler ikke før i Slutningen af Juni kunne naae deres Bestemmelse selv i det gunstigste Tilfælde, at nemlig Communicationen mellem den preussiske Grændse og den russiske Hær, som Skrineck i søger at spærre, vedbliver at være aaben. - Den preussiske Statstidende erklærer, at talrige polske Stridskræfter staae samlede i Woiwodskabet Augustowo, hvor man venter, at det snart vil komme til en Kamp. - Fra Warschau forsikkrer man, at Jnsurrectionen i Lithauen, Wolhmen, Podolien og Utraine griber hurtigt om sig; en Regjering er oprettet i Balta (i Nærheden af Bessarabien), der udstæder Beslutninger i den polske Nationalregjerings Navn. Samogitierne ere vel forsynede med Geværer og man haaber snart, at see en fuldstændig Communication aabnet med Havet. Penge og Levnetsmidler vil man finde ved at rykke frem o. s. v. J Warschau overgiver man sig til slige Betragtninger og Forhaabninger, der dog samtligen løbe ud paa, at Krigen vil vorde langvarig og yderst blodig; men i Henseende til det endelige Udfald ere de polske Patrioter aldeles ubekymrede. - De polske Jøder ere udelukkede fra personlig Militairtjeneste, hvorimod der er paalagt dem et firedobbelt Bidrag til Bestridelse af Krigsomkostningerne. - J Berlin havde man det Rygte, at Grev Diebitsch skulde afløses i Overcommandoen, mod Polakkerne af Grev Paskewitsch ErivanskiBelgien.